Kirkkonummi

=Laajennettu työssäoppiminen -koulutus=

LYHTY | Espoo | Kirkkonummi

=LAHP08SAK= Kirkkonummella laajennettu työssäoppiminen alkoi 1.joulukuuta 2008. Ryhmässä oli tuolloin 18 opiskelijaa. Opiskelijat jakautuivat työssäoppimispaikkoihin seuraavasti:
 * Siuntiossa 3 opiskelijaa (kunnalliset Aleksis Kiven koulun eskariryhmä, Päiväkoti Huvikumpu ja Päiväkoti Pikku Lotta)
 * Kirkkonummella 12 opiskelijaa (kunnalliset Finnsbackan päiväkoti, Laajakallion päiväkoti ja Köpaksen päiväkoti)
 * Espoossa 3 opiskelijaa (ostopalvelupäiväkoti Pikku Omena Matinkylässä)

Opiskelijat olivat työssäoppimassa torstaisin ja perjantaisin ja alkuviikon koulussa opiskelemassa ammatillisia ja yhteisiä aineita. Työssäoppimispaikassa opiskeltiin asioita käytännön työtehtäviä tekemällä sekä syventämällä teoriatietämystä erilaisin tehtävin. Tehtävistä vastasivat ammatillisten aineiden opettajat. Katso:

Ryhmän työssäoppiminen tapahtui neljän kuukauden aikana, sisältäen kahden viikon joululoman ja viikon talviloman. Lisäksi maaliskuussa 2009 opiskelijat olivat työssäoppimassa kaksi kokonaista viikkoa. Ensimmäisen kokonaisen viikon aikana useimmat toteuttivat nuorten ammattiosaamisen näytöt ja toiseksi viimeisellä viikolla suoritettiin näytönarvioinnit yhdessä opiskelijan, työpaikkaohjaajan ja opettajan kanssa. Työssäoppimisen ohjaamisesta ja arvioinnista oppilaitoksen puolesta vastasi yksi opettaja.

Laajennettu työssäoppiminen sai hyvää palautetta sekä opiskelijoilta että työpaikkaohjaajilta. Opiskelijoilta kerättiin opintokokonaisuudesta kirjallista palautetta, josta tulee myöhemmin kooste näille sivuille. Työpaikkaohjaajilta saatiin lyhyesti suullinen palaute, mutta kevään 2009 aikana heiltä tullaan keräämään myös kirjallista palautetta.

Miten työssäoppiminen palveli oppimista ja tavoitteiden saavuttamista? //Hyvin.Sain ihan eri näkemyksen asioista kun pääsi näkemään sitä päiväkodin toimintaa siinä mielessä mitä koulussa oltiin puhuttu. Todella hyvin koska pääsin toteuttamaan näitä lasten kanssa. Hyvin. Tekemällä oppii paremmin. Mielestäni saavutin tavoitteeni ja suhtaudun nykyisin lapsiin paljon kunnioittavammin ja olen tyytyväinen työssäoppimiseen.//